
În conformitate cu prevederile art.73 din Constituția Republicii Moldova și art.47 din Regulamentul Parlamentului Republicii Moldova, se înaintează cu titlu de inițiativă legislativă proiectul de hotărâre a Parlamentului privind numirea în funcție a directorului Centrului Național pentru Protecția Datelor cu Caracter Personal


Anexă:
1.	Proiectul de hotărâre;
2.	Nota informativă
3	CV-ul și actele confirmative




Președintele Parlamentului
Zinaida GRECEANÎI



Proiect

H O T Ă R Î R E
privind numirea în funcție a directorului Centrului Național
pentru Protecția Datelor cu Caracter Personal

 
	În temeiul art.22 alin.(1) din Legea nr.133 din 08 iulie 2011 privind datelor cu caracter personal,

	Parlamentul adoptă prezenta hotărâre.

	Art. 1. – Domnul Lebedinschi Cornel se numeşte în funcţia de director al Centrului Naţional pentru Protecţia Datelor cu Caracter Personal pentru un mandat de 5 ani.

	Art. 2. – Prezenta hotărîre intră în vigoare la data adoptării.
	
	Art. 3. – Prezenta hotărâre poate fi contestată în instanța de judecată în termenul prevăzut de art.209 din Codul administrativ nr.116/2018.
	




PREȘEDINTELE PARLAMENTULUI


[bookmark: bookmark8][bookmark: bookmark9]NOTĂ INFORMATIVĂ
Conform Legii privind protecția datelor cu caracter personal nr. 133 din 08.07.2011 Centrul Național pentru Protecția Datelor cu Caracter Personal este condus de un director, numit în funcție de Parlament pentru un mandat de 5 ani.
Prin Hotarîrea Parlamentului nr.64 din 08.04.2016 domnul Răducan Eduard a fost numit în calitate de director al Centrului Național pentru Protecția Datelor cu Caracter Personal. Astfel, a expirat termenul pentru care a fost învestit. 
Conform art. 22 din Legea privind protecția datelor cu caracter personal, centrul este condus de un director, numit în funcţie de Parlament la propunerea Preşedintelui Parlamentului, a unei fracţiuni parlamentare sau a unui grup de cel puţin 15 deputaţi, cu votul majorităţii deputaţilor aleşi, pentru un mandat de 5 ani. Persoana numită poate ocupa funcţia de director nu mai mult de două mandate consecutive.
[bookmark: _GoBack]În vederea asigurării continuității activității Centrului Național pentru Protecția Datelor cu Caracter Personal, se propune candidatura domnului Lebedinschi Cornel pentru numirea în funcția de director al Centrului. Menționăm că domnul Lebedinschi Cornel întrunește condițiile prevăzute de lege pentru ocuparea funcției respective și are toate capacitățile necesare pentru a aduce plus valoare funcției la care urmează a fi numit.

